Վա­հէ Պէր­պէ­րեան ո՛չ միայն Միացեալ Նա­հանգներ բնա­կող, այլ ընդհան­րա­պէս սփիւռքա­հայե­րը յու­զող, մտա­հոգող բազ­մա­թիւ հար­ցե­րու անդրա­դար­ձած է իր վէ­պին մէջ։ Առանց եր­բեք իյ­նա­լու հրա­պարա­կախօ­սու­թեան ուռկա­նին մէջ, կրցած է վեր հա­նել աշ­խարհի չորս կող­մը ցրուած մարդկա­յին տե­սակի մը հա­սարա­կաց կեան­քե­րը՝ ըլ­լան տա­րեց թէ կրտսեր, տղա­մարդ թէ կին։ Իր սա­հուն ու հա­ճելի լե­զուն, առօ­րեայ ըսե­լաձե­ւերէն չխրտչող, բայց միաժա­մանակ հա­յերէ­նի ար­տա­յայտչա­ձեւե­րու գե­ղեց­կութիւնն ալ ցու­ցադրող բնոյթ մը ու­նի, որ գիր­քը կը վե­րածէ հա­ճելի ու օգ­տա­կար ըն­թերցա­նու­թեան մը հա­մար ան­պայման յանձնա­րարե­լի հրա­տարա­կու­թեան մը։